חיים שלמה דיסקין

הרב חיים שלמה דיסקין (נולד בד' בתשרי ה'תש"ך, 6 באוקטובר 1959) הוא הרב הראשי האשכנזי של קריית אתא, רב קהילת חב"ד בעיר וחבר בבית דין רבני חב"ד.

==ביוגרפיה==
נולד בבני ברק לחנה ולרב שמעון משה דיסקין. בילדות למד בתלמוד תורה חב"ד בבני ברק, בישיבת תומכי תמימים בלוד וישיבת תומכי תמימים המרכזית בכפר חב"ד, בח' באלול תשל"ז נשלח על ידי הרב מנחם מנדל פוטרפס ביחד עם עוד חמישה בחורים לפתוח את הישיבה במגדל העמק אותה הקים הרב יצחק דוד גרוסמן, שבוע קודם. בהמשך נקראה הישיבה בשם ישיבת תומכי תמימים, בשנת תש"ם נסע ללמוד בישיבת תומכי תמימים ליובאוויטש המרכזית – 770 בברוקלין שבניו יורק.

בטבת תשמ"ג נישא לרחל בת הרב שלמה קופצ'יק ששימש כשליח חב"ד בקריית אתא. למד בכולל בקריית אתא ובקריות במשך חמש שנים, שם קיבל סמיכה מטעם הרבנות הראשית לישראל.

בשנת תשמ"ז התמנה לרב בית ספר בקריית אתא, כעבור זמן התמנה לרב של כל בתי הספר הממלכתיים בעיר.

בשנת תש"ן, לאחר פטירת חמיו, התמנה הרב דיסקין לשליח חב"ד בקריית אתא. במשך השנים פתח הרב דיסקין גני ילדים, ארבעה בתי חב"ד, ספרייה עם למעלה מאלפיים ספרים וארגון "ארוחה חמה" המספק בכל יום ארוחות חמות למאות נזקקים.

בשנת תשס"ב הוא הקים בקריית אתא בניין בצורת בניין 770<ref></ref>.

בשנת תשע"א הוא התמודד בבחירות לרבנות בקריית אתא על פי בקשת הרב שמעון למברגר האדמו"ר ממאקאווא ונבחר בט"ו בשבט תשע"א לרבה האשכנזי של קריית אתא.

בשנת תשע"ד הוא הקים את מרכז 'אור הבית', שייתן מענה מקצועי ומותאם ע"י אנשי מקצוע שומרי תורה ומצוות בנושאי זוגיות וחינוך לקהילת חב"ד ולציבור החרדי והדתי בכלל<ref></ref>.

בשלהי שנת תש<nowiki></nowiki>פ הוא הקים בקרית אתא סניף של ישיבת <nowiki></nowiki>תומכי תמימים<nowiki></nowiki>, הישיבה מהווה שנת המשך לבחורים לאחר שלמדו שלוש שנים בישיבת <nowiki></nowiki>תומכי תמימים ליובאוויטש - מגדל העמק<nowiki></nowiki>, ולפני שטסים לניו יורק - לשנת לימוד בישיבת תומכי תמימים המרכזית.<ref></ref>

בתמוז תשפ"ד מונה לכהן כחבר בבית דין רבני חב"ד<ref></ref><ref></ref>.

===משפחתו===
לרב דיסקין שני בנים וארבע בנות.

בנו, הרב מנחם מענדל, מכהן כמנכ"ל מוסדות בית רבקה וכפר חב"ד ב'<ref></ref>.

אחיו, הרב ישראל מאיר, משמש כשליח חב"ד הראשי בגרמניה ורב במינכן.

==לקריאה נוספת==
* לעצור את הסכנה, עיתון כפר חב"ד, גיליון 1324, ז' אייר תשס"ט
* משה מרינובסקי, רבנים מזן אחר, עיתון כפר חב"ד, גיליון 1577, חג הסוכות תשע"ה

==קישורים חיצוניים==
* 
* תגית: הרב [https://col.org.il/tags/tag/711 חיים שלמה דיסקין], חב"ד און ליין
* [https://web.archive.org/web/20200601223333/http://shturem.net/index.php?section=news&id=47931 "הרבי צפה את בחירתי לרב העיר כבר לפני 27 שנים"...] באתר שטורעם
* [http://myencounterblog.com/wp-content/uploads/2016/03/39.-Pikudei-5776-Hebrew-Version.pdf מתנה של ילד], הרב דיסקין מתראיין לדף השבועי של חברת jem - אדר ב' תשע"ו
* אדי גל, [https://krayot.mynet.co.il/local_news/article/m_225834 הגנב התחרט והחזיר לרב דיסקין את השטרות]
* [https://youtube.com/watch?v=J7ZYbo4dLtY מה הסוד לחינוך ילדים? ואיזו הוראה היה קשה לרב דיסקין לקבל מהמשפיע שלו?] באתר יוטיוב
* [https://col.org.il/news/105963 נאומו המסעיר של הרב דיסקין: זוגיות חסידית בעידן עכשווי] באתר col תשע"ז
* 
* מענדי קורטס, "[https://col.org.il/files/uploads/original/2024/08/66bb77464eedb_1723561798.pdf הזכות והאחריות]", רב־שיח עם החברים שנוספו בקיץ ה'תשפ"ד, כפר חב"ד 2071 (ה' באב תשפ"ד), עמ' 24–35

==הערות שוליים==

קטגוריה:קריית אתא: רבנים
קטגוריה:רבני ערים חסידי חב"ד בישראל
קטגוריה:שלוחי חב"ד
חיים שלמה
קטגוריה:ישראלים שנולדו ב-1959
קטגוריה:חברי בית דין רבני חב"ד
קטגוריה:רבני חב"ד